http___www.infoadriatic.com_hr_faq_help__1.xml
1.1 1.2 1.3 2.1 3.1 4.1 5.1 6.1 7.1 8.1 9.1 10.1 11.1 12.1 13.1 14.1 15.1 15.2 16.1 17.1 18.1 19.1 19.2 20.1 21.1 22.1 23.1 24.1 25.1 26.1 27.1 27.2 28.1 29.1 30.1 30.2 31.1 32.1 33.1 34.1 35.1 35.2 36.1 37.1 38.1 39.1 40.1 41.1 42.1 43.1 44.1 45.1 46.1 47.1 48.1 49.1 50.1
Welcome to TechSoup Canada's Frequently Asked Question page! Here you will find answers to popular questions from our members about our program and validation services, as well as what we do in general. To help you navigate this page, please refer to the table of contents below which lists the questions covered in each section. [TIP] Use your browser's Find feature (CTRL + F or Command + F) to search for keywords on this page. Table of Contents Click on the Section title (e.g., [ + ]) to expand the questions below, and then click on the Subsection numbers (e.g., [ 5.5 ]) to quickly jump to that specific Q&A. [ 1.1 ] What can I do with a TechSoup Canada account? [ 1.2 ] How do I register my organization? [ 1.3 ] What does it mean to qualify my account and how long does it take? [ 1.4 ] What’s the difference between “qualified” and “eligible”? [ 1.5 ] What is an annual operating expense and where can I find this information? [ 1.6 ] I’m trying to register my organization and received a duplicate error message 1 ] I forgot my password and/or username 2 ] I’d like to update my organization information (address, budget, email, etc.) 3 ] My organization’s name/nonprofit status/activities have changed! [ 3.1 ] I have a question about a donor partner program (e.g., Microsoft, Microsoft VLSC process, Adobe) [ 3.2 ] Why do you charge administrative fees? And why have prices increased? [ 3.3 ] Why do products names/Stock Keeping Unit (SKU) change? [ 3.4 ] What’s the difference between a Donated product and Access to Discounted Rates? [ 3.5 ] What happened to ________ product that you used to have? [ 3.6 ] A product I wanted is out of stock. When will it be available? [ 3.7 ] Can I use the software and hardware from TechSoup Canada as a raffle prize or as a gift? [ 3.8 ] Do you take hardware donations? [ 4.1 ] Why am I not eligible for ________ program? [ 4.2 ] How can I become eligible for a product that I’m currently ineligible for? [ 4.3 ] Why has my eligibility for certain products changed? [ 4.4 ] I need more licenses than I can request with my account - what can I do? [ 4.5 ] How do monthly/yearly subscriptions work with TechSoup Canada? [ 4.6 ] Do I renew through you or the donor directly? Can I get a deal again? [ 5.1 ] How do I place an order? [ 5.2 ] How much and how often can I order? [ 5.3 ] How do I pay for my order? Can I pay by cheque? [ 5.4 ] Do you invoice for product/can I pay now for an out of stock item? [ 5.5 ] What if I need a refund or an exchange? [ 5.6 ] How do I make a return request for shipped products? [ 5.7 ] I'm a branch or affiliate, how can I order for my office with my organization’s account? [ 5.8 ] I got an error message "A restriction error was returned by the restriction engine" / "Oh snap! There seems to be an issue with your donation request" when I try to check out? [ 6.1 ] When will I receive my product(s)? [ 6.2 ] What if I didn’t receive my fulfillment email? [ 6.3 ] Can I get a hard copy of my software on a disc or CD-ROM? [ 6.4 ] Where can products be shipped to? [ 6.5 ] How soon will I receive a shipped product? [ 7.1 ] What kind of support do you offer? [ 7.2 ] Do you provide training/consulting? Back to Table of Contents Back to Table of Contents Back to Table of Contents Back to Table of Contents Back to Table of Contents Back to Table of Contents Back to Table of Contents Back to Table of Contents
1.1 1.2 1.3 1.4 1.5 1.6 1.7 2.1 3.1 4.1 5.1 6.1 7.1 8.1 9.1 10.1 11.1 12.1 13.1 14.1 15.1 16.1 17.1 17.2 18.1 19.1 20.1 21.1 22.1 22.2 23.1 24.1 24.2 25.1 26.1 27.1 28.1 29.1 30.1 30.2 30.3 31.1 31.2 32.1 33.1 34.1 35.1 35.2 36.1 37.1 38.1 38.2 39.1 39.2 40.1 40.2 41.1 42.1 43.1 44.1 45.1 45.2 46.1 47.1 48.1 49.1 50.1 51.1 52.1 52.2 53.1 53.2 54.1 54.2 55.1 55.2 56.1 57.1 58.1 59.1 60.1 61.1 62.1 63.1 64.1 65.1 65.2 66.1 67.1 68.1 68.2 69.1 70.1 70.2 71.1 72.1 73.1 74.1 74.2 75.1 76.1 76.2 77.1 78.1 79.1 80.1 81.1 82.1 83.1 84.1 85.1 85.2 86.1 87.1 88.1 89.1 90.1 90.2 90.3 91.1 91.2 91.3 92.1 93.1 94.1 95.1 96.1 97.1 97.2 98.1 99.1 100.1 100.2 101.1 102.1 103.1 104.1 104.2 104.3 105.1 106.1 106.2 107.1 108.1 108.2 109.1 110.1 110.2 110.3 110.4 110.5 110.6 111.1 112.1 112.2 112.3 113.1 114.1 115.1 116.1 116.2 116.3 117.1 118.1 118.2 118.3 119.1 120.1 120.2 121.1 122.1 123.1 124.1 124.2 124.3 124.4 125.1 126.1 126.2 127.1 127.2 128.1 128.2 128.3 129.1 130.1 130.2 130.3 131.1 132.1 132.2 132.3 132.4 132.5 132.6 133.1 134.1 134.2 134.3 134.4 135.1 136.1 136.2 136.3 136.4 136.5 136.6 137.1 137.2 138.1 138.2 138.3 138.4 139.1 140.1 140.2 140.3 140.4 141.1 141.2 142.1 142.2 143.1 144.1 144.2 144.3 145.1 146.1 147.1 148.1 148.2 148.3 148.4 148.5 149.1 150.1 151.1 152.1 153.1 153.2 153.3 154.1 154.2 154.3 155.1 155.2 156.1 157.1 158.1 158.2 159.1 160.1 161.1 161.2 162.1 162.2 162.3 162.4 163.1 164.1 165.1 166.1 166.2 166.3 167.1 167.2 168.1 168.2 168.3 168.4 169.1 169.2 170.1 170.2 170.3 171.1 171.2 172.1 172.2 173.1 174.1 174.2 174.3 175.1 176.1 177.1 178.1 178.2 178.3 178.4 179.1 179.2 180.1 180.2 181.1 182.1 182.2 183.1 184.1 184.2 184.3 185.1 186.1 186.2 187.1 188.1 189.1 190.1 190.2 190.3 191.1 192.1 192.2 193.1 193.2 194.1 194.2 195.1 195.2 196.1 196.2 197.1 197.2 198.1 198.2 199.1 199.2 200.1 201.1 202.1 202.2 203.1 204.1 204.2 204.3 204.4 204.5 204.6 204.7 204.8 204.9 204.10 204.11 204.12 205.1 205.2 205.3 206.1 207.1 208.1 209.1 210.1 211.1 212.1 213.1 214.1 215.1 216.1 217.1 218.1 219.1 220.1 221.1 222.1 223.1 224.1 224.2 224.3 225.1 225.2 226.1 226.2 226.3 226.4 227.1 227.2 227.3 227.4 227.5 228.1 229.1 230.1 231.1 232.1 233.1 234.1 234.2 234.3 234.4 235.1 235.2 236.1 236.2 236.3 237.1 238.1 238.2 238.3 238.4 239.1 240.1 240.2 240.3 241.1 241.2 242.1 242.2 242.3 242.4 243.1 244.1 244.2 245.1 245.2 246.1 246.2 246.3 246.4 246.5 247.1 248.1 248.2 248.3 248.4 248.5 248.6 248.7 249.1 250.1 250.2 251.1 252.1 252.2 253.1 253.2 254.1 254.2 254.3 255.1 256.1 257.1 257.2 258.1 258.2 258.3 258.4 258.5 259.1 260.1 260.2 261.1 262.1 262.2 262.3 262.4 262.5 263.1 264.1 264.2 264.3 264.4 265.1 266.1 266.2 267.1 268.1 269.1 270.1 270.2 271.1 272.1 272.2 272.3 273.1 273.2 274.1 274.2 274.3 274.4 275.1 276.1 276.2 276.3 277.1 278.1 278.2 278.3 278.4 278.5 279.1 280.1 280.2 280.3 280.4 280.5 280.6 281.1 282.1 282.2 282.3 282.4 282.5 283.1 283.2 283.3 284.1 284.2 284.3 284.4 284.5 284.6 284.7 284.8 285.1 285.2 285.3 286.1 286.2 286.3 287.1 288.1 288.2 289.1 291.1 292.1 293.1 294.1 294.2 294.3 294.4 294.5 294.6 294.7 294.8 294.9 294.10 295.1 295.2 296.1 296.2 296.3 296.4 296.5 296.6 296.7 297.1 298.1 298.2 299.1 300.1 301.1 301.2 302.1 302.2 302.3
Tijekom dosadašnjeg rada prikupili smo niz vaših pitanja i sugestija. Ovdje iznosimo najčešće postavljena pitanja, za koja smatramo da će pridonijeti efikasnijem korištenju stranica Info Adriatic. Tako će potencijalni gosti saznati detalje o smještaju i rezervaciji. Radoznalim čitateljima pitanja će pomoći u boljem surfanju stranicama i traganju za turističkim informacijama općenito. A iznajmljivači smještaja i oglašivači saznat će kako optimizirati svoje oglašavanje na stranicama Info Adriatic. Vaša pitanja pomažu i nama. U vidu boljeg razumijevanja vaših nedoumica, potreba i želja, te još boljeg oblikovanja stranica. [1] Općenito o stranicama [1.1] Što je to Info Adriatic? [1.2] Da li je Info Adriatic turistička agencija? [1.3] Tko stoji iza stranica Info Adriatic? [1.4] Kome je Info Adriatic namijenjen? [1.5] U čemu se Info Adriatic razlikuje od drugih sličnih stranica? [1.6] Koliko je posjećen Info Adriatic? [1.7] Iz kojih zemalja su posjetitelji? [1.8] Mogu li dobiti uvid u statistiku posjećenosti? [1.9] Kakve točno sadržaje nudi Info Adriatic? [2] Iz perspektive turista [2.1] Možete li mi preporučiti neki smještaj? [2.2] Gdje se nalazi popis smještajnih kapaciteta? [2.3] Može li se vjerovati objavljenim slikama i tekstovima? [2.4] Kako ću saznati dodatne informacije o konkretnom smještaju? [2.5] Slabo razumijem engleski. Jesu li stranice prevedene na neki drugi jezik? [2.6] Kako ću rezervirati smještaj? [2.7] Kome ću i kada platiti smještaj? [2.8] Govori li iznajmljivač strane jezike? [2.9] Gdje je e-mail za kontakt s iznajmljivačem? [2.10] Poslao sam iznajmljivaču e-mail. Zašto mi ne odgovara? [2.11] Što je to boravišna pristojba i koliko iznosi? [2.12] U tabeli opisa smještaja ponegdje piše "po dogovoru". Što to znači? [2.13] Što znači "cijene su orijentacione" ili "cijene su početne"? [2.14] Što znače oznake N, N+D, PLP, PP? [2.15] Što znači oznaka 2/3+1? [2.16] Kako ću pronaći smještaj u kojem su dozvoljeni kućni ljubimci? [2.17] Mogu li smještaj pretraživati po cijeni koju sam u mogućnosti platiti? [2.18] Svojevremeno sam kontaktirala s jednim iznajmljivačem. Više ga ne nalazim. Gdje je? [2.19] U nekim destinacijama nema smještaja. Kako to? [3] U potrazi za dodatnim sadržajima [3.1] Koje područje Jadrana pokriva Info Adriatic? [3.2] Kako mogu saznati više o nekom pojmu? [3.3] Dobivam previše rezultata. Mogu li ih reducirati? [3.4] Mogu li kombinirati kriterije u rubrici Search Box? [3.5] Koje logičke operatore mogu koristiti prilikom pretraživanja? [3.6] Google je pronašao 30 stranica sa pojmom kojeg tražim. Prikazao ih je samo 10? [3.7] Neki pojmovi su internacionalni pa dobivam rezultate na više jezika. Kako da izdvojim samo jedan jezik? [3.8] Otvorio sam stranicu na kojoj bi trebao biti traženi pojam. Ali gdje je? [3.9] Gdje pišete o redu vožnje brodova, stanju na cestama, vremenskoj prognozi? [3.10] Kako se mogu vratiti na naslovnu stranicu? [4] Iz perspektive oglašivača [4.1] Što dobivam uvrštenjem smještaja na stranice Info Adriatic? [4.2] Nemam iskustva s Internetom i nemam računalo. Kako ću oglasiti apartmane? [4.3] Može li moje oglašavanje apartmana pridonijeti produljenju sezone? [4.4] Da li Info Adriatic garantira dolazak gostiju konkretnom iznajmljivaču? [4.5] Koliku agencijsku proviziju Info Adriatic uzima po gostu? [4.6] Tko mi plaća, Info Adriatic ili gost? [4.7] Ima li smisla da surađujemo ako imam vlastite Web stranice? [4.8] Može li se u okviru prezentacije staviti i direktan link na moje Web stranice? [4.9] Osim apartmana imam i restoran. Mogu li i njega prezentirati? [4.10] Osim apartmana imam i auto-kamp. Mogu li i njega prezentirati? [4.11] Nemam apartmane, ali imam auto-kamp. Mogu li ga prezentirati na stranicama Info Adriatic? [4.12] Apartmani koje iznajmljujem nisu u Šibensko-kninskoj županiji. Možemo li surađivati? [4.13] Tko se i što se sve može oglašavati na stranicama? [4.14] Koje sve oblike oglašavanja podržava Info Adriatic i po kojoj cijeni? [4.14.1] Što sve uključuje prezentacija smještaja? [4.14.2] Što sve uključuje sponzorirani link? [4.14.3] Što sve uključuje sponzorirana zanimljivost? [4.14.4] Što sve uključuje sponzorirani banner? [4.14.5] Kome je namijenjen koji oblik oglašavanja? [4.14.6] U slučaju izmjene podataka, što se naplaćuje, a što ne? [4.15] Postoji li brojač klikova na pojedinog oglašivača? [4.16] Moji apartmani su klimatizirani. Zašto se ne pojavljuju u rezultatima pretraživanja po kriteriju "klimatizirani smještaj" u rubrici Search Box? [4.17] Kako će posjetitelj naići baš na stranice Info Adriatic, a time i na moju ponudu? [4.18] Što ću reći prijateljima, kako da najbrže pristupe mojoj prezentaciji? [4.19] Po kojem principu je poredan smještaj na kraju destinacije? Mogu li utjecati na poziciju? [4.20] Hoćete li me obavijestiti o isteku godine dana oglašavanja? [4.21] Zadovoljan sam prezentacijom koju ste mi napravili. Smijem li koristiti fotografije za druge Web stranice? [4.22] Mogu li sam izraditi fotografije, napisati tekst i prijevode? [4.23] Kako ću znati da je upit gosta došao posredstvom stranica Info Adriatic? [4.24] Mogu li sam sebi poslati upit sa stranice na kojoj je prezentiran moj smještaj? [4.25] Kada dobijem upit gosta, u polju "To" piše moj e-mail i vaš e-mail. Što to znači? [4.26] Da li Info Adriatic ima uvid u poslovanje oglašivača? [4.27] Želim se oglašavati. Kakva je daljnja procedura? [5] Tehnički problemi [5.1] Zašto su mi poremećeni hrvatski dijakritici? [5.2] Zašto na engleskom, talijanskom i njemačkom jeziku nema hrvatskih dijakritika? [5.3] Zašto mi ne funkcionira Message Box u desnom stupcu? [5.4] Zašto je datum (i dan) u headeru stranica netočan? [5.5] Zašto slike u popisu iznajmljivača nisu većih dimenzija? [5.6] Zašto slike u prezentaciji smještaja nisu većih dimenzija? [5.7] Zar nije bolje koristiti javascript umjesto target="_blank" za otvaranje većih slika u opisima smještaja? [5.8] Koristim antispam zaštitu. Može li upit gosta biti tretiran kao spam te zbog toga upit ne primim? [5.8.1] Što je bolje - koristiti antispam zaštitu ili ne? [5.8.2] Zbog čega antispam zaštita ponekad korisnu poruku tretira kao spam? [5.8.3] Mogu li podesiti antispam zaštitu da upite gosta nikad ne tretira kao spam? [5.8.4] Kako ću znati da li je neka od poruka s oznakom [SPAM] možda upit gosta? [5.9] Primio sam čudnu poruku. Mislim da je s vaše adrese i da je u Attachmentu virus. Jesam li u pravu? [5.10] Pretražujem Info Adriatic prema vašim uputama. Dobivam stare rezultate. Zašto? [6] Razno, a važno [6.1] Da li je dozvoljeno prenositi sadržaje objavljene na stranicama Info Adriatic? [6.2] Postoji li tiskano izdanje stranica Info Adriatic? [6.3] Što označavaju barovi uz nazive destinacija, u lijevom stupcu? [6.4] Što označavaju boje i simboli na karti, na naslovnoj stranici? [6.5] Zainteresiran sam za razmjenu linkova. Kakva je procedura? [6.6] Može li Info Adriatic surađivati s turističkim agencijama? [6.7] Traži li Info Adriatic suradnike, prevoditelje, komercijaliste? [6.8] Želim vam poslati Attachment. Koji je vaš e-mail? [1.1] Što je to Info Adriatic? Info Adriatic je turistički portal namijenjen prezentaciji 30 destinacija Šibensko-kninske županije, pripadajućih smještajnih kapaciteta te drugih srodnih proizvoda i usluga. [1.2] Da li je Info Adriatic turistička agencija? Nije. Info Adriatic pokušajte shvatiti kao online razglednicu Šibensko-kninske županije. Ili kao katalog smještaja, uz pomoć kojeg posjetitelj kontaktira direktno s vlasnikom smještaja, bez našeg posredovanja i bez naše provizije. [1.3] Tko stoji iza stranica Info Adriatic? Info Adriatic izdaje tvrtka Sprait d.o.o. iz Šibenika. Više o tome pišemo u rubrici O nama. [1.4] Kome je Info Adriatic namijenjen? Info adriatic je namijenjen onim posjetiteljima koji su na bilokakav način zainteresirani za turizam u Šibensko-kninskoj županiji. To su najčešće, s jedne strane turisti, a s druge strane ovdašnji turistički djelatnici koji oglašavaju svoju ponudu. [1.5] U čemu se Info Adriatic razlikuje od drugih sličnih stranica? Kao prvo, Info Adriatic je specijaliziran za Šibensko-kninsku županiju (što drugi nisu). Sadržaje prikuplja i producira isključivo u vlastitom aranžmanu, osiguravajući time objektivnost i originalnost objavljenih podataka. Osobitu pažnju posvećuje kvaliteti slika i tekstova. U cijelosti je objavljen na pet jezika. Omogućuje direktan kontakt gosta i vlasnika smještaja, bez agencijskih provizija. (Više: 10 razloga za Info Adriatic). [1.6] Koliko je posjećen Info Adriatic? Tijekom prošle godine, Info Adriatic je posjetilo 500.000 unique posjetitelja (prema Webalizer 2.01). Krivulja posjećenosti je zvonolika, veća u proljeće i ljeto, a manja u jesen i zimu. U godišnjem prosjeku, Info Adriatic dnevno posjeti oko 1000 posjetitelja zainteresiranih za turizam u Šibensko-kninskoj županiji. [1.7] Iz kojih zemalja su posjetitelji? Tijekom prošle godine, zemlje posjetitelja bile su zastupljene sljedećim redom (prema Webalizer 2.01): Hrvatska, Unknown, .net, Italija, .com, Austrija, Njemačka, Mađarska, Češka, Slovenija, BiH, Švicarska, Nizozemska... [1.8] Mogu li dobiti uvid u statistiku posjećenosti? Naravno. Posjećenost stranica Info Adriatic nadgleda renomirani StatCounter. Statistici možete pristupiti ovdje. [1.9] Kakve točno sadržaje nudi Info Adriatic? Info Adriatic opisuje 30 destinacija Šibensko-kninske županije. Slikom i riječju prezentira smještajne kapacitete (hotele, vile, apartmane) te objavljuje kontakt-podatke njihovih vlasnika. Nadalje, Info Adriatic piše zanimljivosti vezane uz ovaj dio Jadrana te brojnim linkovima upućuje na druge korisne turističke sadržaje. [2.1] Možete li mi preporučiti neki smještaj? Prema svim smještajnim kapacitetima objavljenim u našoj bazi odnosimo se jednako. Vaš je zadatak da potražite i izaberete smještaj koji će Vam najbolje odgovarati. [2.2] Gdje se nalazi popis smještajnih kapaciteta? Na kraju opisa svake destinacije, u rubrici "Smještaj" (osim ukoliko nema prijavljenih kapaciteta za tu destinaciju). [2.3] Može li se vjerovati objavljenim slikama i tekstovima? Upravo po tome se Info Adriatic razlikuje od mnogih drugih stranica ovakvoga tipa, pa čak i od turističkih agencija. Naime, materijale (slike i tekstove) prikupljamo u vlastitom aranžmanu. Svaki objekt posjetimo i na licu mjesta razgovaramo s odgovornim osobama. Ipak, Info Adriatic ne može preuzeti odgovornost za točnost i potpunost podataka, o čemu više pišemo u rubrici Copyright. [2.4] Kako ću saznati dodatne informacije o konkretnom smještaju? Tako što ćete stupiti u direktan kontakt s vlasnikom, odnosno voditeljem smještaja. Njegovi podaci objavljeni su u rubrici Kontakt konkretnog smještaja. [2.5] Slabo razumijem engleski. Jesu li stranice prevedene na neki drugi jezik? Jesu. Info Adriatic objavljen je na engleskom, hrvatskom, talijanskom, njemačkom i češkom jeziku. Izbornik jezika, s pripadajućom zastavicom, nalazi se u gornjem desnom uglu stranica. [2.6] Kako ću rezervirati smještaj? Tako što ćete stupiti u direktan kontakt s vlasnikom, odnosno voditeljem smještaja. U Vašem prvom obraćanju predlažemo da navedete odakle ste, koliko vas ima, koje ste dobi, za koji termin ili termine se zanimate, te eventualne druge želje ili uvjete. Ukoliko želite rezervirati smještaj, većina iznajmljivača tražit će od Vas plaćanje određenog iznosa (jamčevine) unaprijed, kako bi smještaj mogli čuvati za Vas. [2.7] Kome ću i kada platiti smještaj? Plaćate direktno iznajmljivaču smještaja. Vrlo je vjerojatno da će iznajmljivač od Vas tražiti plaćanje određenog iznosa (jamčevine) unaprijed, kako bi smještaj mogao čuvati za Vas. U tom slučaju, dostavit će Vam podatke vlastitog bankovnog računa. Glavninu plaćanja, pak, izvršit ćete po dolasku. No, ovo su samo smjernice. Iznos i način plaćanja morate utanačiti s konkretnim iznajmljivačem. [2.8] Govori li iznajmljivač strane jezike? Jezici na kojima se iznajmljivač može sporazumjeti navedeni su u rubrici Kontakt konkretnog smještaja. Ukoliko se obraćate telefonom i ne uspijevate se sporazumjeti, pokušajte koristiti druge telefonske brojeve istog iznajmljivača (ukoliko oni postoje). Na njih se možda javi druga odgovorna osoba s kojom ćete se lakše sporazumjeti. Ili se obratite e-mailom (ukoliko ga iznajmljivač posjeduje). [2.9] Gdje je e-mail za kontakt s iznajmljivačem? S ciljem suzbijanja spama, e-mail iznajmljivača ne objavljujemo javno. Za ostvarenje kontakta s iznajmljivačem, putem e-maila, potrebno je ispuniti obrazac koji se nalazi na kraju prezentacije smještaja. Do obrasca se može doći i klikom na simbol koverte koji se nalazi u rubrici Kontakt konkretnog iznajmljivača. Nakon što ispunite obrazac te provjerite ispravnost unesenih podataka, klikom na tipku "Send" sadržaj obrasca bit će proslijeđen na e-mail iznajmljivača. Iznajmljivač koji nema e-mail, nema niti spomenuti simbol, a niti obrazac. To, dakako, ne umanjuje vrijednost njegovog smještaja, jer ima iznajmljivača koji ne raspolažu e-mailom, a nude vrlo kvalitetan i zanimljiv smještaj. [2.10] Poslao sam iznajmljivaču e-mail. Zašto mi ne odgovara? Hoće li iznajmljivač odgovoriti na Vaš upit i kada, ne možemo znati. Ali iz iskustva znamo da mnogi iznajmljivači ne otvaraju svakodnevno svoj e-mail. Pokušajte telefonski kontaktirati ili potražite drugog (ažurnijeg) iznajmljivača. Nadalje, vodite računa o Vašem antispam filteru (ukoliko ga koristite), jer pri strogim kriterijima postoji mogućnost da odgovor iznajmljivača bude označen kao [SPAM]. [2.11] Što je to boravišna pristojba i koliko iznosi? Boravišna pristojba je prihod turističkih zajednica. Dužni su je platiti domaći i strani državljani po svakom ostvarenom noćenju. Visina boravišne pristojbe ovisi o turističkom mjestu i terminu boravka. Orijentacije radi, odrasle osobe plaćaju oko 1€ dnevno, osobe od 12 do 18 godina 0,5€, a djeca do 12 godina oslobođena su plaćanja boravišne pristojbe. [2.12] U tabeli opisa smještaja ponegdje piše "po dogovoru". Što to znači? To znači da ćete se oko spomenutoga dodatno dogovoriti s domaćinom. Na primjer, ako piše: perilica rublja (po dogovoru), to može značiti da će Vam domaćin rado pružiti uslugu pranja rublja. [2.13] Što znači "cijene su orijentacione" ili "cijene su početne"? Neki iznajmljivači imaju nekoliko različitih cijena unutar jednog mjeseca. U tim slučajevima, a zbog ograničenog prostora tabele cjenika, bili smo prisiljeni pisati prosječne (orijentacione) ili početne cijene. U svakom slučaju (čak i kad ne piše spomenuto), cijene morate provjeriti prije rezervacije. [2.14] Što znače oznake N, N+D, PLP, PP? N - noćenje, N+D - noćenje+doručak, PLP - polupansion, PP - puni pansion. [2.15] Što znači oznaka 2/3+1? To je uobičajeno označavanje broja soba/kreveta. Oznaka 2/3+1 označava da se radi o apartmanu koji ima dvije trokrevetne sobe i dodatni ležaj (najčešće u dnevnom boravku/blagovaonici). Ako za neki hotel piše 1/2 i 1/3, to znači da su sobe dvokrevetne i trokrevetne. Ove oznake valja promatrati u kontekstu opisa smještaja (teksta ispod slika). Ipak, konačnu potvrdu glede raspoloživosti kapaciteta i broja ležaja, morate još jednom dobiti od konkretnog iznajmljivača. [2.16] Kako ću pronaći smještaj u kojem su dozvoljeni kućni ljubimci? Koristite rubriku Search Box. [2.17] Mogu li smještaj pretraživati po cijeni koju sam u mogućnosti platiti? Morat ćete pogledati cjenik svakog smještaja koji vam se dopada. [2.18] Svojevremeno sam kontaktirala s jednim iznajmljivačem. Više ga ne nalazim. Gdje je? Pretpostavimo da ga tražite pod točnom destinacijom i da niste pogriješili. U tom slučaju, dotični iznajmljivač se prestao oglašavati na našim stranicama ili nije platio pa je automatski isključen. Provjerite, možda je samo došlo do promjene poretka iznajmljivača. [2.19] U nekim destinacijama nema smještaja. Kako to? U spornim destinacijama zapravo ima smještaja, ali se oni još uvijek ne oglašavaju na našim stranicama. [3.1] Koje područje Jadrana pokriva Info Adriatic? Info Adriatic pokriva dio Srednjeg Jadrana, odnosno Sjeverne Dalmacije. Riječ je o Šibensko-kninskoj županiji čiju lokaciju prikazujemo na naslovnoj stranici. [3.2] Kako mogu saznati više o nekom pojmu? Tako što ćete taj pojam upisati u tražilicu (u lijevom stupcu, ispod logotipa Google), označiti InfoAdriatic.com (ukoliko želite pretražiti Info Adriatic) ili Internet (ukoliko želite pretražiti cijeli Web) te kliknuti na tipku "Search!" [3.3] Dobivam previše rezultata. Mogu li ih reducirati? Nastojte voditi računa o deklinaciji, množini i drugim tvorbama riječi. Nije svejedno jeste li upisali "hrvatska" ili "hrvatski". Također, upisanoj riječi dodajte još jednu ili više traženih riječi kojima ćete reducirati broj stranica. Ukoliko znate točnu frazu, upišite je u navodnicima. [3.4] Mogu li kombinirati kriterije u rubrici Search Box? Kombiniranje ćete morati obaviti "ručno", upisivanjem kriterija (ključnih riječi) u tražilicu (u lijevom stupcu, ispod logotipa Google), uz označavanje InfoAdriatic.com. [3.5] Koje logičke operatore mogu koristiti prilikom pretraživanja? Najčešći operatori koje ćete koristiti su "+", "-", "OR" te riječ (ili fraza) u navodnim znakovima. Prilikom traženja dviju ili više riječi, "AND" nije potreban. Detaljno o operatorima koje Google podržava možete čitati u rubrici Help/Advanced Search. [3.6] Google je pronašao 30 stranica sa pojmom kojeg tražim. Prikazao ih je samo 10? U redu. Sada idite na drugu stranicu rezultata. Pa na treću. U rubrici Preferences/Number of Results možete podesiti broj prikazanih rezultata po jednoj stranici. [3.7] Neki pojmovi su internacionalni pa dobivam rezultate na više jezika. Kako da izdvojim samo jedan jezik? Tako što ćete pretraživanju dodati još jednu riječ za koju ste sigurni da se nalazi na dobivenim stranicama, ali koja je karakteristična za jezik koji želite. Npr. riječ "hotel" dati će rezultate na engleskom, hrvatskom i njemačkom. A "hotel" i "unterkunft" dati će rezultate samo na njemačkom. [3.8] Otvorio sam stranicu na kojoj bi trebao biti traženi pojam. Gdje je pojam? Koristite u Vašem Internet-pregledniku Edit/Find (on This Page), upišite pojam i kliknite na Find Next. Ukoliko pojam postoji, označit će se. [3.9] Gdje pišete o redu vožnje brodova, stanju na cestama, vremenskoj prognozi? Brojni linkovi u lijevom i desnom stupcu, te linkovi opisani u rubrici Korisni linkovi i Razmjena linkova, odvest će Vas do informacija koje tražite. Sedmodnevna vremenska prognoza, pak, objavljena na stranicama Info Adriatic, zasigurno je jedna od najdetaljnijih prognoza za šibensko područje. (Više: Program događanja, Kalendar događanja, Fotoreporter). [3.10] Kako se mogu vratiti na naslovnu stranicu? U svakom trenutku možete kliknuti na Info Adriatic logotip i eto Vas na naslovnoj stranici. [4.1] Što dobivam uvrštenjem smještaja na stranice Info Adriatic? Neprestanu prisutnost na Internetu. A tamo su turisti. Uvrštenjem smještaja, turistima dajete na uvid i Vašu ponudu. (Više: 10 razloga za Info Adriatic). [4.2] Nemam iskustva s Internetom i nemam računalo. Kako ću oglasiti apartmane? Iako Vam savjetujemo da pratite korak nove tehnologije, nije nužno Vaše predznanje niti posjedovanje računala da biste uvrstili Vaš smještaj na stranice Info Adriatic. Važno je da se turisti spajaju na Internet, a statistika pokazuje da oni to čine svakodnevno. [4.3] Može li moje oglašavanje apartmana pridonijeti produljenju sezone? Naravno. Osim toga, pridonijet će i kvaliteti gostiju, potpunijem iskorištavanju kapaciteta i sve to unaprijed, kako biste turiste mogli dočekati u punome sjaju. [4.4] Da li Info Adriatic garantira dolazak gostiju konkretnom iznajmljivaču? Ono što Info Adriatic garantira jesu posjetitelji stranica - zainteresirani za turizam u Šibensko-kninskoj županiji. S kime će oni kontaktirati i čiji smještaj izabrati, ovisi o njihovim željama i ponudi iznajmljivača, odnosno oglašivača. (Više: 1.6, Rezervacija apartmana). [4.5] Koliku agencijsku proviziju Info Adriatic uzima po gostu? Info Adriatic ne uzima agencijsku proviziju. Info Adriatic naplaćuje oglašavanje na stranicama za godinu dana, neovisno o prometu koji se ostvaruje. [4.6] Tko mi plaća, Info Adriatic ili gost? Gost. [4.7] Ima li smisla da surađujemo ako imam vlastite Web stranice? Naravno da ima. Pretpostavljamo da je Info Adriatic kudikamo posjećeniji od Vaših stranica. (Više: 1.8, 4.14.5, Oglašavanje apartmana, Besplatno oglašavanje apartmana, Traži se krevet više). [4.8] Može li se u okviru prezentacije staviti i direktan link na moje Web stranice? To i prakticiramo u rubrici Kontakt konkretne prezentacije. Ali zahtijevamo, sukladno pravilima razmjene linkova, da negdje na Vašim Web stranicama (npr. u rubrici Korisni linkovi, Prijateljski linkovi ili slično) postavite link prema našoj naslovnoj stranici. [4.9] Osim apartmana imam i restoran. Mogu li i njega prezentirati? Uz prezentaciju smještaja, jednu, dvije ili tri slike (od šest) posvetit ćemo Vašem dodatnom sadržaju (restoranu). Posvetit ćemo mu se i u opisu smještaja. [4.10] Osim apartmana imam i auto-kamp. Mogu li i njega prezentirati? Uz prezentaciju smještaja, jednu, dvije ili tri slike (od šest) posvetit ćemo Vašem dodatnom sadržaju (auto-kampu). Posvetit ćemo mu se i u opisu smještaja. [4.11] Nemam apartmane, ali imam auto-kamp. Mogu li ga oglašavati na stranicama Info Adriatic? Postoji mogućnost. Ali nažalost ne unutar baze smještajnih kapaciteta. [4.12] Apartmani koje iznajmljujem nisu u Šibensko-kninskoj županiji. Možemo li surađivati? Nažalost ne. [4.13] Tko se i što se sve može oglašavati na stranicama? Na stranicama Info Adriatic mogu se oglašavati fizičke i pravne osobe, čiji su proizvodi i usluge na bilokakav način vezani uz turizam Šibensko-kninske županije. Mogu se, dakle, oglašavati: sobe, apartmani, kuće za odmor, vile, pansioni, hoteli, moteli, a potom i auto-kampovi, restorani, konobe, seoski, sportski i zdravstveni turizam, mega-trgovine, zabavni klubovi, agencije, izleti, atrakcije, krstarenja, turistička zdanja i lokaliteti, suveniri, te druge zanimljivosti i obavijesti. [4.14] Koje sve oblike oglašavanja podržava Info Adriatic i po kojoj cijeni? Info Adriatic podržava tri programa oglašavanja. Na prvom mjestu je Prezentacija smještaja, od koje je izgrađen centralni dio stranica (baza smještajnih kapaciteta). Cijena je 720kn za godinu dana. Drugi oblik oglašavanja na stranicama Info Adriatic je Sponzorirani link. Smješten je u desnom stupcu, ispod Message Boxa, a prikazuje se na svim stranicama, na svim jezicima. Usmjerava posjetitelja na neku eksternu stranicu ili na neku prezentaciju smještaja unutar stranica Info Adriatic. Cijena je 2400kn za godinu dana. Treći oblik oglašavanja je Sponzorirana zanimljivost. Njen naslov smješten je u desnom stupcu, iznad Message Boxa, a prikazuje se na svim stranicama, na svim jezicima. Usmjerava posjetitelja na konkretnu zanimljivost u rubrici Jeste li znali, a odatle na odredišta prema želji. Cijena je 4800kn za godinu dana oglašavanja. Plaćanje se vrši u roku sedam dana od trenutka objave sadržaja na stranicama Info Adriatic. Dodatno smo u mogućnosti ponuditi ekskluzivan, grafički oblikovan, reklamni prostor u zaglavlju svih stranica - tzv. Sponzorirani banner. Cijena je 2400kn za tjedan dana. [4.14.1] Što sve uključuje prezentacija smještaja? Prezentacija smještaja uključuje: - izradu šest fotografija (jedna do dvije fotografije eksterijera, tri do četiri fotografije interijera i jedna fotografija okoliša ili nekog detalja), - opis smještaja (tekst do 600 znakova, neračunajući razmake), - tabelarni prikaz podataka (kontakt, ponuda, dodatni sadržaji, napomene i cijene). [4.14.2] Što sve uključuje sponzorirani link? Sponzorirani link uključuje: - naslov linka (tekst do 25 znakova, neračunajući razmake), - opis linka (tekst do 50 znakova, neračunajući razmake). [4.14.3] Što sve uključuje sponzorirana zanimljivost? Sponzorirana zanimljivost uključuje: - izradu šest fotografija (jedna je vidljiva, a do ostalih pet dolazi se putem linkova u tekstu), - naslov zanimljivosti (tekst do 150 znakova, neračunajući razmake), - opis zanimljivosti (tekst do 900 znakova, neračunajući razmake). [4.14.4] Što sve uključuje sponzorirani banner? Sponzorirani banner uključuje: - izradu statičnog (.jpg) ili animiranog (.gif) bannera dimenzija 395x60px, veličine do 15kB. [4.14.5] Kome je namijenjen koji oblik oglašavanja? Prezentacija smještaja, odnosno baza smještajnih kapaciteta, koncipirana je za one koji žele oglašavati sobe, apartmane, kuće za odmor, vile, pansione, hotele i motele. Ali i za one koji osim navedenog imaju još nešto u ponudi (npr. osim smještaja imaju i restoran, auto-kamp ili se bave seoskim turizmom). Ukoliko raspolažete nečim od navedenog, toplo Vam preporučujemo ovaj oblik oglašavanja, bez obzira imate li vlastite Web stranice ili ne. Sponzorirani link namijenjen je onima koji žele povećati posjećenost vlastitih Web stranica (ili vlastite prezentacije smještaja unutar stranica Info Adriatic), od straneciljne skupine. Ukoliko eksterna Web stranica nije u skladu s konceptom stranica Info Adriatic, zadržavamo pravo odbiti sponzorirani link iste. Sponzorirana zanimljivost namijenjena je onima koji žele najveći učinak. Onima koji dio godišnjeg budžeta odvajaju za marketing, te koji imaju povjerenje u kvalitetu i efikasnost stranica Info Adriatic. Uvjet sponzorirane zanimljivosti je da ona mora biti koncipirana kao zanimljivost. Ukoliko to nije (ili ne može biti) te ukoliko nije u skladu s konceptom stranica Info Adriatic, zadržavamo pravo odbiti prijedlog za sponzoriranu zanimljivost. Sponzorirani banner namijenjen je za situacije u kojima treba djelovati intenzivno i brzo. Pogodan je za objavu datuma događanja, najavu otvaranja sezone, poziv na korištenje akcijskih ponuda i last-minute aranžmana ili za neki drugi oblik reklamne kampanje. Zbog upadljivosti i agresivnosti, njegovo prikazivanje ograničeno je na tjedan dana. Sponzorirani banner nije u rotaciji s drugim bannerima, što znači da ga za određeni vremenski period može zakupiti samo jedan oglašivač. Optimalne rezultate daje u proljeće i ljeto kada se tijekom tjedan dana prikaže oko 40.000 puta. [4.14.6] U slučaju izmjene podataka, što se naplaćuje, a što ne? Kada se ustanove sadržaji i započne oglašavanje, vrijedi sljedeći cjenik: - izmjene ili dopune brojčanih podataka (cijene, telefonski brojevi, račun, adresa, e-mail) besplatne su, - izmjene ili dopune opisa smještaja naplaćuju se 120kn, - izmjene ili dopune fotografija naplaćuju se 120kn. [4.15] Postoji li brojač klikova na pojedinog oglašivača? S ciljem da izbjegnemo mogućnosti manipulacije, nemamo brojače klikova. Naime, Vi ili netko drugi došli biste u iskušenje da klikanjem stvarate lažnu predodžbu o posjećenosti. Ne nasjedajte na brojeve. Jedino što bi Vas u svemu trebalo zanimati jeste - koliko ste imali upita, odnosno koliko ste ostvarili rezervacija. [4.16] Moji apartmani su klimatizirani. Zašto se ne pojavljuju u rezultatima pretraživanja po kriteriju "klimatizirani smještaj" u rubrici Search Box? Potrebno je neko vrijeme, izraženo u danima, da Googlebot (Googlebot je Googleov automatizirani pretraživač) obnovi svoju bazu podataka za cijeli Web. Nekada je taj period bio mjesec dana, poznat pod nazivom "Google dance", a danas je mnogo kraći. Ipak, kada će točno, po kojim kriterijima i koje sadržaje obuhvatiti sljedeće obnavljanje baze podataka, nije nam poznato. [4.17] Kako će posjetitelj naići baš na stranice Info Adriatic, a time i na moju ponudu? Sprait d.o.o. ulaže velika sredstva u reklamiranje stranica Info Adriatic. Čini to uz pomoć reklamnih bannera, mailing lista, sponzoriranih vijesti i linkova. Info Adriatic je, također, visoko pozicioniran u rezultatima pretraživanja za mnoge ključne riječi. Posljedica toga višejezičnog marketinškog angažmana, očituje se u broju i kvaliteti posjetitelja. [4.18] Što ću reći prijateljima, kako da najbrže pristupe mojoj prezentaciji? Svaki iznajmljivač dobije tzv. brzi link uz pomoć kojeg najlakše (i najbrže) može pristupiti svojoj prezentaciji. Taj link vidljiv je u rubrici Kontakt konkretnog iznajmljivača. Njega recite Vašim prijateljima. [4.19] Po kojem principu je poredan smještaj na kraju destinacije? Mogu li utjecati na poziciju? Onaj tko se prvi prijavio nalazi se na vrhu, a onaj tko se zadnji prijavio nalazi se na dnu liste. Onaj tko ne plati u roku sedam dana od trenutka isteka oglašavanja, automatski se isključuje. Ponovnim uključenjem (što je besplatna usluga) dolazi na dno liste. Ovim stimuliramo redovito oglašavanje i plaćanje, što su preduvjeti uspješnog marketinga i poslovanja. [4.20] Hoćete li me obavijestiti o isteku godine dana oglašavanja? Svakako. Otprilike dva tjedna prije isteka oglašavanja primit ćete preporučeno pismo kojim ćemo Vas obavijestiti o datumu isteka oglašavanja. [4.21] Zadovoljan sam prezentacijom koju ste mi napravili. Smijem li koristiti fotografije za druge Web stranice? Nažalost ne. Fotografije izrađene od strane našeg djelatnika za Info Adriatic vlasništvo su tvrtke Sprait d.o.o. i njihovo komercijalno korištenje izvan stranica Info Adriatic nije dozvoljeno. Ukoliko Vam se, pak, fotografije dopadaju te imate potrebu njihovog korištenja i u druge, komercijalne svrhe, možemo Vam ustupiti Royalty Free licencu, čime dobivate prava na njihovo korištenje za raznovrsnu upotrebu (prospekti, druge Web stranice), neograničen broj puta. Cijena 6 fotografija je 300kn, a 12 fotografija 500kn. Fotografije dostavljamo u razvijenom obliku (15x10cm) i snimljene na CD u dvije veličine (800x600px i 400x300px). [4.22] Mogu li se sam pobrinuti za fotografije, opis smještaja i prijevode? Što se fotografija tiče, možete, no moramo se uvjeriti u njihovu autentičnost. Uz to, fotografije moraju sadržajem, dimenzijama i kvalitetom odgovarati našim uvjetima. Također, dužni ste voditi računa o autorskim pravima na fotografije koje šaljete, a cijena oglašavanja se ne umanjuje. Ukoliko sami sastavljate opis smještaja, sadržaj teksta mora odgovarati našim uvjetima. Superlative, uskličnu formu i sl., kao i prijevode oglašivača ne prihvaćamo. Tekst ne smije biti duži od 600 znakova (neračunajući razmake), a cijena oglašavanja se ne umanjuje. Zadržavamo pravo na odabir fotografija i korekciju teksta. [4.23] Kako ću znati da je upit gosta došao posredstvom stranica Info Adriatic? Ukoliko raspolažete e-mailom te Vam je posjetitelj poslao upit koristeći obrazac koji se nalazi na kraju Vaše prezentacije, u tom istom upitu pisat će da je on stigao posredstvom stranica Info Adriatic. Ukoliko se gost obrati na Vaš e-mail bez posredovanja spomenutog obrasca (npr. putem Vaše Web stranice, a na koju je možda došao posredstvom stranica Info Adriatic), te ukoliko se obrati faxom ili telefonom, saznat ćete da li je došao posredstvom stranica Info Adriatic - tek ako ga to pitate. [4.24] Mogu li sam sebi poslati upit sa stranice na kojoj je prezentiran moj smještaj? Naravno. To Vam i preporučujemo, kako biste se uvjerili u ispravnost funkcioniranja sustava. [4.25] Kada dobijem upit gosta, u polju "To" piše moj e-mail i vaš e-mail. Što to znači? To znači da je jedan primjerak upita otišao i na našu adresu. Činimo to iz sigurnosnih razloga: zbog spriječavanja spama, uvida u zloupotrebu stranica te za potrebe arhive. Svaki nastavak razmjene poruka između Vas i gosta, više se ne obavlja putem obrasca na stranicama Info Adriatic i ne ulazi u našu arhivu. [4.26] Da li Info Adriatic ima uvid u poslovanje oglašivača? Apsolutno ne. [4.27] Želim se oglašavati. Kakva je daljnja procedura? Po pozivu tvrtke Sprait d.o.o. (podatke za kontakt možete naći u rubrici O nama) dogovaramo se o vremenu sastanka. Tada naš djelatnik zajedno s Vama izrađuje fotografije te ispunjava obrazac podataka. Time je Vaš dio posla gotov, a nas dalje očekuje sastavljanje opisa smještaja, prevođenje, obrada fotografija, uvrštenje podataka i objava na stranicama Info Adriatic. Plaćanje se vrši u roku sedam dana od trenutka objave sadržaja. [5.1] Zašto su mi poremećeni hrvatski dijakritici? U Vašem Internet-pregledniku izaberite View>Encoding te isključite Auto-select. Ako problem postoji i dalje (ili je Auto-select već bio isključen), pokušajte izabrati Central European (Windows) ili Central European (ISO) te kliknite Refresh. [5.2] Zašto na engleskom, talijanskom i njemačkom jeziku nema hrvatskih dijakritika? Zato što navedeni jezici koriste kodnu tablicu (charset) ISO-8859-1, a hrvatski jezik ISO-8859-2, pa vrlo često nastaju problemi u prikazu njihovih karakterističnih slova ukoliko se oni žele kombinirati. Kako bismo izbjegli ove neugodnosti, odlučili smo engleski, talijanski i njemački jezik pisati sukladno njihovoj kodnoj tablici i tipkovnici - bez hrvatskih dijakritika. Međutim, ukoliko naiđete na neko ime ili naziv za kojeg želite znati kako se izvorno piše, pogledajte to na istoj stranici na hrvatskom jeziku. To ćete najlakše napraviti tako da u Address Bar Vašeg Internet-preglednika dodate poddirektorij /hrvatska (ako koristite engleski jezik) ili ga napišete umjesto /croazia, odnosno /kroatien (ako koristite talijanski, odnosno njemački jezik), a ostali dio adrese ostavite isti. Na primjer, na adresi: http://www.infoadriatic.com/did_you_know_04.shtml#4.1 možete saznati tko su poznati Šibenčani (na engleskom jeziku), a na adresi: http://www.infoadriatic.com/hrvatska/did_you_know_04.shtml#4.1 možete saznati kako se izvorno pišu njihova imena (na hrvatskom jeziku). [5.3] Zašto mi ne funkcionira Message Box u desnom stupcu? Message Box koristi naprednije funkcije Internet-preglednika. Da biste ga mogli nesmetano koristiti potrebno je napraviti update Vašeg Internet-preglednika. Korisnici Internet Explorera to mogu učiniti ovdje. Sve drugo na stranicama Info Adriatic, pak, trebalo bi funkcionirati besprijekorno i kod starijih verzija Internet-preglednika. [5.4] Zašto je datum (i dan) u headeru stranica netočan? Zato jer je to sistemski datum (i dan) Vašeg računala, a ovaj nije podešen. Izaberite Start>Settings>Control Panel>Date/Time i podesite Vaš datum (i dan). [5.5] Zašto slike u popisu iznajmljivača nisu većih dimenzija? Zato što to nije mjesto gdje bi slike trebale i mogle biti većih dimenzija. [5.6] Zašto slike u prezentaciji smještaja nisu većih dimenzija? Nadamo se da znate da se klikom na manju sliku dobije slika većih dimenzija. A potonja nije još veća zato što daljnje povećanje nema osobitu informativnu vrijednost, već samo produžuje vrijeme učitavanja. [5.7] Zar nije bolje koristiti javascript umjesto target="_blank" za otvaranje većih slika u opisima smještaja? Možda je ljepše, ali sigurno nije bolje. Naime, poznato je da se sve više koriste firewall i anti-popup zaštite, koje nerijetko blokiraju javascript. Pošto smo se, prilikom izrade stranica Info Adriatic, uvijek odlučivali za sigurniju varijantu (umjesto ljepše), tako smo i ovoga puta odlučili prikazivati veće slike na način kojeg razumije svako računalo na svijetu. [5.8] Koristim antispam zaštitu. Može li upit gosta biti tretiran kao spam te zbog toga upit ne primim? Nažalost, situacija koju ste naveli poznata je korisnicima antispam zaštite. Antispam zaštita može označiti bezazlenu poruku kao da je spam te je, ovisno o tome kako ste definirali postavke Vaše antispam zaštite, izbrisati sa servera ili Vam je proslijediti s oznakom [SPAM]. Da se razumijemo, ovo nije problem stranica Info Adriatic, već antispam zaštite koju koristite i vrlo je kompleksan. Savjetujemo stoga opreznost pri izboru i korištenju antispam zaštite. [5.8.1] Što je bolje - koristiti antispam zaštitu ili ne? Vi biste trebali odlučiti što je za Vas bolje rješenje. Ukoliko primate mnoštvo spama, trebali biste koristiti antispam zaštitu. Ukoliko je spam kod Vas rijetkost, antispam zaštita Vam nije potrebna. [5.8.2] Zbog čega antispam zaštita ponekad korisnu poruku tretira kao spam? Mnoštvo je razloga za to i nitko Vam ne može sa potpunom sigurnošću na njega odgovoriti. Kako bi onemogućili promet uvijek novih oblika i tehnika slanja spama, proizvođači antispam zaštite koriste heurističke algoritme detekcije spama. Nažalost, jedan od četiri ishoda ove detekcije može biti "lažan-pozitivan" i to je razlog zbog kojeg pružatelj sigurnosne zaštite ne može garantirati da korisnu poruku neće tretirati kao spam. Na primjer, neka poruka poslana je Perl skriptom preko domene visoke rizičnosti, a njen naslov u cijelosti je napisan velikim slovima. Takva poruka može biti označena kao [SPAM], a da ona to ustvari nije. [5.8.3] Mogu li podesiti antispam zaštitu da upite gosta nikad ne tretira kao spam? Postoji više vrsta antispam zaštite, različite učinkovitosti i kvalitete. Gotovo sve imaju tzv. "bijele liste" u kojima možete definirati domene i adrese onih pošiljatelja čije poruke uvijek želite primati (pa makar se radilo o spamu). U slučaju upita gosta, tehnika "bijele liste" nije moguća budući da ne znate odakle će doći sljedeći upit. Međutim, ono što možete napraviti jeste smanjiti osjetljivost antispam zaštite (ukoliko zaštita takvo što nudi) ili podesiti da se spam ne briše na serveru, već da poruke s oznakom [SPAM] Vi prekontrolirate i brišete na svom računalu (što preporučujemo, barem neko vrijeme dok se ne uvjerite u ispravnost antispam zaštite). Također, uvijek možete isključiti Vašu antispam zaštitu. [5.8.4] Kako ću znati da li je neka od poruka s oznakom [SPAM] možda upit gosta? Možete znati prema naslovu. Upit ostvaren putem stranica Info Adriatic imat će naslov [Info Adriatic Mailer]. Kako biste postupak automatizirali, možete koristiti tzv. pravila u Outlook Expressu (Message>Create Rule From Message...) po kojima će se poruke automatski prosljeđivati u određene pretince. Pravilo možete definirati i prema spomenutom naslovu, tj. Subject liniji. [5.9] Primio sam čudnu poruku. Mislim da je s vaše adrese i da je u Attachmentu virus. Jesam li u pravu? Niste. Upiti koji pristižu putem stranica Info Adriatic ne sadrže Attachment! Ukoliko primite poruku koja svojim sadržajem (npr. naslovom) podsjeća na upit gosta, a istovremeno sadrži Attachment, budite vrlo oprezni, jer ona je najvjerojatnije upućena sa zaraženog računala. Zato ne otvarajte sumnjivi ili neočekivani Attachment! Također, ukoliko primite "čudnu" poruku koja podsjeća kao da je poslana s naše adrese (npr. u From polju pojavljuje se naš e-mail), budite vrlo oprezni, jer ona je najvjerojatnije upućena sa zaraženog računala. Na takve i slične poruke ne odgovarajte, već ih zanemarite ili prijavite abuse službi Vašeg ISP-a. S druge strane, ukoliko zaista od nas primite poruku, ona neće biti "čudna". Naša poruka imat će jasnu informaciju, kontakt podatke i mogućnost odjave s mailing liste. [5.10] Pretražujem Info Adriatic prema vašim uputama. Dobivam stare rezultate. Zašto? Možda zato što u međuvremenu i nije došlo do promjene u odnosu na pojam kojeg tražite. Međutim, ako i u Message Boxu vidite uvijek jedne te iste poruke, tada je vrijeme da kliknete Refresh u Vašem Internet-pregledniku. Kako biste osvježavanje sadržaja automatizirali, izaberite Tools>Internet Options...>Settings... i označite Automatically. [6.1] Da li je dozvoljeno prenositi sadržaje objavljene na stranicama Info Adriatic? Nije. Više o tome pišemo u rubrici Copyright i Karta/plan grada. [6.2] Postoji li tiskano izdanje stranica Info Adriatic? [6.3] Što označavaju barovi uz nazive destinacija, u lijevom stupcu? Grafički predočavaju broj objavljenih smještajnih kapaciteta u pojedinoj destinaciji. [6.4] Što označavaju boje i simboli na karti, na naslovnoj stranici? Siva boja označava kopno, tamnosiva granice i Šibensko-kninsku županiju, plava rijeke, zelena nacionalne parkove, a crvena ceste. Tri su debljine crvenih crta. Tanka označava državne ceste (npr. cesta Drniš-Knin je državna cesta br. 33). Deblja označava magistralne ceste (npr. Jadranska magistrala je državna cesta br. 8, ili E65). Najdeblja crvena crta označava autocestu, prometovanje kojom se naplaćuje (npr. A1 je autocesta). Regionalne i lokalne ceste na ovoj karti nisu ucrtane. Ostali simboli su orijentacijski. Upućuju na dvije zračne luke, more bogato ribom, brojne marine i mogućnosti pješačenja i planinarenja u unutrašnjosti. [6.5] Zainteresiran sam za razmjenu linkova. Kakva je procedura? Ukoliko se Vaše stranice bave turizmom ili putovanjima (u najširem smislu ovoga pojma), ukoliko je njihova posjećenost veća ili jednaka našoj, te ukoliko naslovna stranica ima veći ili jednak PageRank našoj (PageRank je Googleova mjera značajnosti stranice), rado ćemo s Vama razmijeniti linkove. Pošaljite nam Web adresu i opis stranica na jednom od jezika koje podržavamo, a mi ćemo ga prevesti na ostale jezike. U opisu budite objektivni i realni; napišite ono što stranice sadrže, a ne ono što bi trebale sadržavati. Pokušajte napisati rečenicu umjesto nabrajanja, maksimalne dužine 140 znakova. Zadržavamo pravo odbiti prijedlog za razmjenu linkova, kao i pravo na korekciju teksta. Vaš link bit će postavljen u rubriku Razmjena linkova. Također, očekujemo i kratku specifikaciju Vaših uvjeta, tj. ponude za razmjenu linkova. [6.6] Može li Info Adriatic surađivati s turističkim agencijama? Info Adriatic specijaliziran je za Šibensko-kninsku županiju, radi na principu direktnog kontakta gosta i iznajmljivača, te zadržava pravo na objavljeni sadržaj. To su razlozi zbog kojih je mogućnost suradnje s drugim portalima i turističkim agencijama vrlo ograničena. [6.7] Traži li Info Adriatic suradnike, prevoditelje, komercijaliste? Trenutno nemamo potrebu za prevoditeljima, no komercijaliste koji se žele pridružiti našem timu "na terenu", rado ćemo uputiti u posao. [6.8] Želim vam poslati Attachment. Koji je vaš e-mail? Zbog mjera sigurnosti ne primamo Attachment iz nepoznatih izvora niti javno objavljujemo e-mail. Molimo Vas da nam, koristeći se rubrikom Kontakt, kažete više o tome što želite poslati i zašto. Ukoliko se razmjena dokumenata pokaže potrebnom, naknadno ćemo uspostaviti odgovarajući kontakt bez posredovanja spomenute rubrike.